གསལ་པོར་བཤད་ན།དེ་ནི་ཉིན་མཚན་མེད་པར་གདོང་ལ་གོན་ཏེ་བསྡད་ཡོད་པའི་འབག་ཅིག་སྟེ།ཁོར་ཡུག་མི་འདྲ་བ་སྣ་ཚོགས་དང་བསྟུན་ནས་སྐད་ཅིག་སྐད་ཅིག་ལ་འགྱུར་ནས་འགྲོ་བ་ཞིག་ཡིན་པས་ངོས་འཛིན་བྱེད་དཀའ་བར་སྣང་།གྲུ་བཞི་དང་ཟུར་གསུམ།ནར་མོ།འཇོང་པོ་སོགས་དབྱིབས་སྣ་ཚོགས་དང་།དཀར་པོ་དང་སེར་པོ།ནག་པོ།དམར་པོ་སོགས་མདོག་ཀྱང་སྣ་ཚོགས་སུ་མཆིས་ཤིང་།ལ་ལའི་དབྱིབས་དང་མདོག་ལ་མིང་ཡང་གདགས་པར་དཀའ།དེ་བས།དགྲ་དང་གྲོགས།གཉེན་ཉེ་དང་ནང་མི་སོགས་གང་ཡིན་མིན་ནི་ཕྱི་ཚུལ་གྱི་རྣམ་འགྱུར་ལ་བལྟས་ནས་རྟོགས་མི་ཐུབ་ལ།གཞན།ལྷ་དང་འདྲེ།བཙན།གཉན།བདུད།བགེགས་དང་འགོང་པོ་སོགས་ཀྱང་ལོགས་སུ་མེད་དེ།གལ་དང་གནད་ལ་ཐུག་དུས་དེ་དག་ཚང་མ་གདོང་འབག་གི་དབྱིབས་དང་མདོག་ལས་མངོན་ཡོང་།